24. ΝΟΜΟΣ υπ’ αριθ. 2065 της 18/26 Απρ. 1952 Περί τρόπου διορισμού τεχνιτών εν τω Εθνικώ Τυπογραφείω. Άρθρ.1.-(Αντικατεστάθη δια των διατάξεων του άρθρ. 33 του Οργανισμού Υπ. Οικονομικών). Άρθρ.2.-Το άρθρον δεύτερον του υπ’ αριθ. 1384 του 1949 Ν.Δ/τος «περί κυρώσεως του υπ’ αριθ. 940 του Α.Νόμου περί τροποποιήσεως των περί του Εθνικού Τυπογραφείου κειμένων διατάξεων» αντικαθίσταται ως εξής: «Τεχνίται γ΄ τάξεως διορίζονται μόνον οι υπηρετήσαντες επί έν τουλάχιστον έτος εις το Εθνικόν Τυπογραφείον, ως άμισθοι μαθητευόμενοι τεχνίται. Οι τεχνίται ούτοι προσλαμβάνονται δι’ αποφάσεως του Διευθυντού του Εθνικού Τυπογραφείου, εφ’ όσον κέκτηνται απολυτήριον Γυμνασίου ή άλλης ισοτίμου Σχολής και πάντα τα κατά τας κειμένας διατάξεις απαιτούμενα προς διορισμόν εις θέσεις τεχνίτου γ΄ τάξεως προσόντα, εξαιρέσει της ηλικίας, ως προς την οποίαν δύναται να έχωσι μόνον συμπληρώσει το 16ον έτος της ηλικίας των και να μη έχωσιν υπερβή το 34ον». Άρθρ.3.-1.Δια την αρτιοτέραν κατάρτισιν εις την τυπογραφικήν τέχνην των κατά το προηγούμενον άρθρον προσλαμβανομένων αμίσθων τεχνιτών, συνιστάται παρά τω Εθνικώ Τυπογραφείω Σχολή, εις ην διδάσκεται η τέχνη της λινοτυπίας, μονοτυπίας, χυτηρίων, πιεστηρίων και εν γένει η τέχνη όλων των ειδικοτήτων της τυπογραφίας, παρά των προϊσταμένων των αρμοδίων τμημάτων Υπεργοδηγών και εις ην φοιτώσιν επί εν έτος υποχρεωτικώς οι κατά τα ανωτέρω μαθητευόμενοι τεχνίται. Εξεδόθη η υπ’ αριθ. 10039 της 7/11 Σεπτ. 1974 (ΦΕΚ Β΄ 877) αποφ. Υπ. Οικονομικών «περί Κανονισμού λειτουργίας Σχολής Τυπογραφίας Νόμ. 2065/1952 Υπηρεσίας Εθνικού Τυπογραφείου (ΥΡΕΤ). Ετροποποιήθη δια της υπ’ αριθ. 5995 της 16/19 Απρ. 1976 (ΦΕΚ Β΄ 528) αποφ. Υπ. Προεδρ. Κυβερνήσεως. 2.(Καταργήθη, από 1 Μαΐου 1976, δια της παρ. 2 του άρθρ. 11 Νόμ. 301/1976, τόμ. 1Α σελ. 252,01 και αι επόμεναι παρ. 3, 4, 5 και 7 έλαβον αντιστοίχως αρίθμησιν 2, 3, 4 και 5). (3)2.Μετά ετησίαν φοίτησιν εις την εν παρ. 1 του παρόντος άρθρου Σχολήν οι μαθητευόμενοι τεχνίται, εφ’ όσον τύχωσι πτυχίου τυπογράφου, χορηγουμένου υπό της εν τω επομένω εδαφίω Επιτροπής μετά πρακτικήν εξέτασιν εις την ειδικότητα εις ην εφοίτησαν, διορίζονται εις υφισταμένας παρά τω Εθνικώ Τυπογραφείω κενάς θέσεις τεχνιτών επί τω εισαγωγικώ βαθμώ της αντιστοίχου ειδικότητας δι’ αποφάσεως του Πρωθυπουργού και μετά γνώμην του Υπηρεσιακού Συμβουλίου του αρμοδίου δια το προσωπικόν του Εθνικού Τυπογραφείου. Η πρακτική εξέτασις ενεργείται ενώπιον τριμελούς Επιτροπής εξ ανωτάτων ή ανωτέρων υπαλλήλων του Εθνικού Τυπογραφείου ή και της Γενικής Γραμματείας Πρωθυπουργού, συγκροτουμένης εκάστοτε δι’ αποφάσεως του Πρωθυπουργού οριζούσης τον Πρόεδρον, τα μέλη και τους αναπληρωτάς τούτων. Δια πράξεως του Προέδρου της Επιτροπής δύνανται να ορίζωνται ειδικοί εξετασταί ωρισμένης τέχνης, εκ των ανωτάτων ή ανωτέρων υπαλλήλων του Εθνικού Τυπογραφείου. Η παρ. 3 αντικατεστάθη ως άνω δια του άρθρ. 1 Ν.Δ. 1396/1973 (κατωτ. αριθ. 27). (4)3-(5)4.(Μεταβατικαί διατάξεις.) 6.(Κατηργήθη, από 1 Μαΐου 1976, δια της παρ. 2 του άρθρ. 11 Νόμ. 301/1976, τόμ. 1Α σελ. 252,01). (7)5.Αι θέσεις του προσωπικού του Εθνικού Τυπογραφείου, εξαιρέσει των δια του επομένου άρθρου εργατών και πρωτεργατών των με(Αντί της σελ. 129(α) Σελ. 129(β) Τεύχος 599-Σελ. 27 Εθνικό Τυπογραφείο 24.Α.ι.23-24 τονομαζομένων εις βοηθούς τεχνιτών, ως και του υπηρετικού προσωπικού υπάγονται εις την υπό των διατάξεων του άρθρ. 38 του υπ’ αριθ. 1811/1951 Νόμου, προβλεπομένην Α΄ Κατηγορίαν. Άρθρ.4.-(Μεταβατικαί διατάξεις). Άρθρ.5.-(Αφεώρα τας θέσεις του εν Ρόδω Κρατικού Τυπουγραφείου Δωδεκανήσου, λειτουργούντος ως παραρτήματος του Εθν. Τυπογραφείου. Ήδη αι θέσεις προσωπικού ορίζονται ενιαίως υπό του Οργανισμού Υπ. Οικονομικών).